JKW-KABUM-05-CA-004-011-wylie
'dul ba tshig le las lung khol phyung / 'dul ba tshig le'ur byas pa las/__de nas rab gus bskyed pa yis/__/bla ma la ni phyag bya ste/__/zhes dang /__bsam gtan klog pa'i las dag gis/__/lus la snying po blang bar bya/__/ngur smrig gyon tsam gyis chog pa'i/__/bsod nams nam yang mi bya'o/__/zhes dang /__sdom pa lnga po gcod pa dang /__/dge 'dun lhag mas de ldang dang /__/de bzhin gang zag lhag ma can/__/ltung ba rnam pa gsum du grags/__/dang por phas pham gsungs pa ni/__/bzhi yin shin tu lci ba'i phyir/__/'di dag mang du byung nas ni/__/dge slong rnam par nyams pa yin/__/ces dang /__sgra dbyangs chung ngu'i ston pa yi/__/yon tan brjod bya dam chos kyis/__/dbyangs ni mngon par mi shes na/__/dben par slob pa bkag pa med/__/ston pa'i dam chos mdzes phyir te/__/nyon mongs bcas pa'i sems kyis min/__/ces dang /__bslab pa rjes bsrung brtse ldan gyis/__/shig rnams dal gyis bzung nas ni/__/bsdus nas rtsig pa la sogs pa'i/__/bu gar snying rje can gyis gzhug__/ces dang /__khrims ldan nad g.yog byed pa dang /__/chos dang zang zing ser sna med/__/dus su 'doms pa'i bla ma ni/__/bla ma'i yon tan yang dag ldan/__/gnas pa'i tshul ldan shes rab can/__/dul zhing bzod dang ldan pa dang /__/bla ma la ni rtag tu gus/__/zhes dang /__dge slong mdo sogs mkhas pa las/__/lam byed 'ongs ba thos pa na/__/ji srid dpag tshad phyed dang gsum/__/ba dan bsgrengs sogs sngon 'gro bas/__/gaN+DI brdungs te dge 'dun gyis/__/rang gi nus pas bsu bar bya/__/'ongs nas dga' bas rnyed pa yang /__/der dbul tshogs kyis kyang ni thong /__/gnas khang 'dug stan mal stan rnams/__/de dag gus pas rtag tu dbul/__/zhes dang /__sku gzugs mchod rten bde gshegs kyi/__/bka' yang mngon par bri ba ste/__/rnying ngam brlag na dge slong gis/__/slar ni gso bar 'os pa yin/__/ces dang /__mchod rten sku gzugs grib ma dang /__/maN+Dal yang ni 'gom mi bya/__/dgos pa ched du bde gshegs kyi/__/tshigs bcad sngon du byas te 'gom/__/zhes dang /__de rjes mi rtag rnam pa'i tshul/__/ston byed chos nyan sbyin bya ste/__/'di dag skyo ba bskyed pa dang /__/mya ngan dag kyang bsal phyir ro/__/gang phyir 'dus byas thams cad ni/__/rkyen gyis gzhan du 'gyur ba ste/__/rtswa rtse rlung gis bskyod pa yi/__/zil pa bzhin du mi rtag go__/zhes dang /__khang bzang dag gi ngos dag tu/__/thub pa'i sngon gyi skyes rabs bri/__/dper na thams cad sgrol dang ni/__/zla 'od bzod par smra la sogs/__/gtsug lag khang sogs 'dul ba la/__/'jig rten mngon par dad 'phel phyir/__/ri mo'i cho ga brjod pa 'di/__/thugs rje can gyis legs par gnang /__/ces dang /__bde gshegs sras kyi lhun po'i tshad/__/sku gzugs mchod rten bya bar 'os/__/zur bzhi logs mnyam mdzes byas nas/__/bang rim la sogs gzhan rim bzhin/__/de yang gnyis gsum bzhi dang lnga/__/'bras bu'i rim pa gdugs kyi tshad/__/mchod rten byed po yon tan can/__/so so'i skye bo rnams la 'os/__/'di yi mthar ni ston pa yi/__/gdugs kyi tshad la nges pa med/__/brgya lhag ri ba bye ba rnyed/__/mchod rten yang ni bya bar 'os/__/dman pa bse ru'i spyod pa la/__/gdugs ni rim pa bcu gsum ste/__/de la char khebs med pa dag__/bya'o zhes ni thos pa yin/__/logs dag tu ni slob ma zung /__/ston pa'i mchod rten dbus su ste/__/lhag ma rnams ni gral rim bzhin/__/ces so/_
Debug data: